SYTYTÄ SEURAAVAT SUKUPOLVET 1/2
Ihmisluonto aliarvioi helposti päätösten merkitystä.
Pystytkö elämään niin, että elämäsi vaikuttaa tuleviin sukupolviin?
Päätöksesi vaikuttavat tuleviin sukupolviin, piditpä siitä tai et.
Perustuvatko päätöksesi olosuhteisiin vai päätösten tuleviin seurauksiin?
Kiitos, että katsot ohjelmaa. Uskon, että saarnastani on sinulle apua.
Nostan Raamatusta käytännön neuvoja sellaisten päätösten tekoon, -
jotka vaikuttavat niin sinuun kuin lapsiisi ja lastenlapsiisi.
Isä, kiitämme Sinua läsnäolostasi.
Kiitos, että voit puhua meille Sanasi kautta ja myös teet sen.
Kiitämme Pyhän Hengen voimasta jumalanpalveluksissamme.
Kiitos, että tunnet jokaisen ja annat meille enemmän kuin aavistamme.
Kiitos Jeesuksen nimessä, aamen.
Tämän saarnan nimi on "Sytytä seuraavat sukupolvet".
Puhun siitä, miten voimme raivata tietä tuleville sukupolville.
Olemme puhuneet aiemmin pioneerina toimimisesta, -
ja tien raivaaminen muille on juuri sitä, mitä pioneerit tekevät.
Rakastan mahdollisuutta elää niin, -
että voimme raivata tietä lapsillemme ja heidän lapsilleen.
Matteuksen evankeliumin 1. luku UT:n alussa on todella innoittava.
Siinä on lueteltu nimi toisensa perään. Se alkaa näin: -
"Jeesuksen Kristuksen, Daavidin pojan, Aabrahamin pojan, syntykirja.
Aabrahamille syntyi Iisak, Iisakille syntyi Jaakob, -
Jaakobille syntyi Juuda ja tämän veljet; -
Juudalle syntyi Faares ja Sera Taamarista, Faareelle syntyi Esrom, -
Esromille syntyi Aram; Aramille syntyi Aminadab, -
Aminadabille syntyi Nahasson, Nahassonille syntyi Salmon; -
Salmonille syntyi Booas Raahabista, Booaalle syntyi Oobed Ruutista, -
Oobedille syntyi Iisai; Iisaille syntyi Daavid, kuningas.
Tässä oli 14 sukupolvea, ja kaiken kaikkiaan Abrahamista -
Jeesukseen on 42 sukupolven mittainen suora linja.
Sukuluettelossa on joitakin mielen- kiintoisia ihmisiä, kuten Tamar, -
joka makasi appensa kanssa, sekä Rahab, joka oli prostituoitu.
Hekin ovat osa Jeesukseen johtanutta ketjua, samoin Ruut, -
moabilainen nainen, jonka ei olisi kuulunut avioitua israelilaisen kanssa.
Kun päästään Jeesukseen asti, -
Häntä kutsutaan myöhemmin esikoiseksi monien veljien joukossa.
On mielenkiintoista, että jopa Jeesuksen sukuluettelossa -
on monenlaista porukkaa. Kun tulemme Jeesuksen luo, -
ainoa asia, jolla on merkitystä, on Hänen voimansa -
ja se, mitä Hän, kaiken uuden ja tulevan Alku, tekee.
Abraham teki päätöksiä, jotka vaikuttivat moniin sukupolviin, -
samoin Daavid.
Kun Joosef sai tietää Marian olevan raskaana, -
Raamattu kertoo, että hän aikoi salaisesti hyljätä Marian, -
ehkä haluten suojella tätä häpeältä tai ehkä koska ei tiennyt, mitä tehdä.
Jakeessa Matt. 1:19 sanotaan, että Joosef aikoi toimia näin.
"Mutta kun Joosef, hänen miehensä, oli hurskas, ja koska hän ei tahtonut -
saattaa häntä häpeään, aikoi hän salaisesti hyljätä hänet."
Mutta hänelle ilmestyi enkeli sanoen, että lapselle piti antaa nimi Immanuel.
Jae 24 "Herättyään unesta Joosef teki, niinkuin Herran enkeli oli -
käskenyt hänen tehdä, ja otti vaimon- sa tykönsä eikä yhtynyt häneen, -
ennenkuin hän oli synnyttänyt pojan. Ja hän antoi hänelle nimen Jeesus."
Hän ei yhtynyt vaimoonsa, ennen kuin tämän esikoinen, Jeesus, oli syntynyt.
Raamatun mukaan Jeesus on esikoinen monien veljien joukossa.
Samoin kuin Abrahamin ja Daavidin elämä vaikutti tuleviin sukupolviin, -
myös Marian ja Joosefin päätöksillä oli kauaskantoiset vaikutukset.
Jeesuskin vaikuttaa tulevaisuuteen.
Piditpä siitä tai et, sinunkin elämäsi vaikuttaa tuleviin sukupolviin.
Rukoilen, että voimme pitää mielessämme nämä vaikutukset -
tuleviin sukupolviin, kun teemme päätöksiä ja valintoja elämässämme.
Kerran nuorena pastorina istuin isäni seurakunnassa, -
kun isäni alkoi kertoa isoisästäni tarinaa, joka oli kaikille muille tuttu.
Tiesin isoisästä vain sen, että hän oli mukava ja että hänellä oli puutarha.
Isäni kertoi isoisäni olleen irstailija, jolla oli suhde toiseen naiseen.
Siihen aikaan isoäitini Nana, hurskas nainen, jolla oli hiljainen, -
vahva usko, kävi joka sunnuntai baptistiseurakunnassa.
Hän kävi siellä itsekseen ja otti joskus lapsensa mukaansa.
Se on mielenkiintoista, koska hänen uskonsa vaikutti hänen lapsiinsa.
Vanhempani tapasivat toisensa pelastusarmeijan raamattukoulussa.
Jos mietin tuota ja sitä, mitä teen tänään ja miten elän, -
perhettäni, lapsiani ja jopa heidän lapsiaan, huomaan, -
että isoäitini hiljainen usko vaikutti hänen lapsiinsa, lapsenlapsiinsa, -
lapsenlapsenlapsiinsa ja vielä siitäkin eteenpäin.
Älä aliarvioi oman elämäsi vaikutusta tuleviin sukupolviin.
Siksi meidän ei tulisi tehdä mitään päätöksiä kevyin perustein.
Usein annamme tämänhetkisten olosuhteiden sanella päätöksemme, -
emmekä ajattele lainkaan seurauksia, jotka niillä on tulevaisuudessa.
Kuitenkin monet päätöksemme vaikuttavat tulevaisuuteen, -
paljon omaa tilannettamme kauemmas. Siksi rukoilen -
meille jokaiselle Jumalan viisautta tehdä arkipäiväiset päätökset oikein.
Pienilläkin valinnoilla voi olla suuria vaikutuksia lapsiisi ja lapsenlapsiisi.
Monet suuret päätökset vain naamioituvat pieniksi päätöksiksi.
Niillä on nimittäin suuret seuraukset.
Juuri nyt elät keskellä olosuhteita, jotka voivat vaikuttaa päätöksiisi, -
mutta Jumalan viisaus ei koskaan ajattele pelkästään nykyhetkeä.
Se, mikä nyt näyttää helpoimmalta vaihtoehdolta, ei aina ole paras, -
ainakaan mitä tulee siihen perintöön, -
jonka viisas ihminen jättää lapsilleen ja lapsenlapsilleen.
Minusta muuten taloudellinen perintö on usein pienin osa koko perinnöstä.
Ehkä alatte ymmärtää, mistä puhun. Jakeessa Matt. 1:19 -
Joosefin oli tehtävä päätös. Hän oli aikonut hylätä Marian salaisesti, -
mutta sen sijaan hän päätti totella Jumalaa.
Tiedämme tuon päätöksen vaikutukset tuleviin sukupolviin, -
mutta puhutaanpa hetki Marian ja Joosefin omasta perheestä.
Tunnemme Jeesuksen, perheen esikoisen, mutta monet eivät tiedä, -
että Hänellä oli veli- ja sisarpuolia.
Jae Mark. 6:3 kertoo epäluuloisesta väkijoukosta, jonka mielestä Jeesus, -
puuseppä, luuli itsestään vähän liikoja: "Eikö tämä ole se rakentaja, -
Marian poika ja Jaakobin ja Jooseen ja Juudaan ja Simonin veli?"
Hänellä oli siis vähintään neljä veljeä.
"Ja eivätkö hänen sisarensa ole täällä meidän parissamme?"
Jeesuksella oli siis vähintään neljä velipuolta ja kaksi sisarpuolta, -
ja Joosef oli seitsemän lapsen isä, jos poikapuoli Jeesus lasketaan.
Joosefin päätöksellä oli siis suuri vaikutus ei vain kaikkiin meihin, -
vaan myös hänen perheeseensä. Markuksen luvussa 6 -
puhutaan siitä, ettei Jeesuksen kotikaupungissa uskottu Häneen.
Jae 4 "Niin Jeesus sanoi heille: 'Ei ole profeetta halveksittu muualla -
kuin kotikaupungissaan ja sukulaistensa kesken ja kodissaan'."
Kotikaupungissa ei uskottu Jeesukseen, ja Hänen veljiensäkin -
oli vaikea uskoa, että heidän isoveljensä oli Jumalan ainoa Poika -
ja maailman Pelastaja. Mitä itse ajattelisit, jos veljesi alkaisi -
kolmikymppisenä yhtäkkiä tehdä niin sanottuja ihmeitä -
ja väittää olevansa Jumalan Poika ja maailman Pelastaja?
Jos oma isoveljeni olisi väittänyt voivansa pelastaa minut synneistäni, -
en olisi uskonut. Hänhän oli syypää useimpiin synteihini!
Ei siis arvostella heitä liian ankarasti.
Joh. 7:5 "Sillä hänen veljensäkään eivät häneen uskoneet."
Eivät he uskoneet, että Jeesus oli Jumalan Poika.
He kehottivat Jeesusta menemään väitteineen suureen kaupunkiin -
ja uskomaan, että Hänen julistamansa asiat voivat toteutua siellä.
Niin Jeesus tekikin, ja juuri siellä Hänet hakattiin ja ristiinnaulittiin, -
koska Hän väitti olevansa Jumalan ainoa Poika -
ja maailman Pelastaja.
Jos mietimme ristiinnaulitsemista, tiedämme, että Maria oli paikalla, -
ja on hyvin mahdollista, että Hänen epäuskoiset veljensäkin olivat siellä.
Jaakobin ja Juudaksen kirjeet ovat Uudessa testamentissa.
Jeesuksella oli lisäksi kolmas veli, Simon, ja vielä neljäskin veli.
He eivät uskoneet Häneen. Kolmen päivän päästä Jeesus nousi kuolleista.
Paavali kertoo erään kertomuksen -
jakeessa 1. Kor. 15:7.
"Sen jälkeen hän näyttäytyi Jaakobille, sitten kaikille apostoleille."
Jeesuksen veli Jaakob tiesi, että Jeesus oli ristiinnaulittu.
Kun hän näki omin silmin, että Jeesus eli ja oli noussut kuolleista, -
hän alkoi uskoa Jeesukseen.
Tästä puhutaan muuallakin Raamatussa. Apt. 1:14 -
"Nämä kaikki pysyivät yksimielisesti rukouksessa vaimojen kanssa -
ja Marian, Jeesuksen äidin, kanssa ja Jeesuksen veljien kanssa."
Jeesuksen ylösnousemuksen jälkeen Hänen veljensä eivät vain uskoneet, -
että heidän isoveljensä oli Pelastaja, vaan rukoilivat ja etsivät Jumalaa.
Jaakob, harras juutalainen, palvoi nyt omaa isoveljeään.
Raamatussa ei ole mainintaa siitä, että Joosef olisi ollut vahva johtaja.
Hänen ei kerrota kirjoittaneen kirjaa, saarnanneen tai tehneen ihmeitä.
Hän lienee ollut nöyrä, ahkera mies, joka kunnioitti Jumalaa -
ja asetti Hänet etusijalle. Kuitenkin hänen perheensä sai aikaan paljon.
Jeesuksen veli Jaakob kirjoitti yhden UT:n kirjan ja oli seurakunnan johtajia.
Kun apostoli Paavali tuli uskoon, kuka häntä opetuslapseutti?
Jaakob, Jeesuksen veli.
Paavali matkusti Jerusalemiin, jotta Jaakob opettaisi häntä.
Hän oli tärkeä seurakunnan johtaja.
Lopulta hän kuoli vuonna 63 jKr. marttyyrinä uskonsa tähden, -
ja toinen Joosefin ja Marian poika Simon otti hänen johtajanpaikkansa.
Sitten oli vielä Jeesuksen veli Juudas, Juudaksen kirjeen kirjoittaja.
Tiedämme, miten Joosefin ja Marian päätökset vaikuttivat Jeesukseen, -
mutta he ajattelivat koko perhettään niitä tehdessään. Entä sinä?
Mietitkö päätöksiä tehdessäsi tätä hetkeä vai tulevaisuutta?
Pieniä päätöksiä ei ole olemassakaan, mutta päätöksiä on tehtävä.
Kaksimielinen mies, eli siis sellainen, joka ei kykene tekemään päätöksiä, -
on epävakainen kaikilla teillään. Jotkut eivät uskalla ottaa riskejä -
ja toimia pioneereina, vaan tekevät päätöksiä, jotka turvaavat vakauden.
Jotkut ovat liian epävakaita, toiset taas liian turvallisuushakuisia, -
ja monet tekevät impulsiivisia päätöksiä -
miettimättä juuri nykyistä, mennyttä tai tulevaisuutta ja lapsiaan.
Väärät päätökset voivat johtaa suureen tragediaan.
Tehdään siis hyviä ja Jumalan tahdon mukaisia päätöksiä luottaen Häneen.
Ensimmäinen UT:ssa mainittu ihminen on Abraham.
Hän on uskomme isä.
Jumala lupasi hänelle siunauksen.
1. Moos. 12:2 "Niin minä teen sinusta suuren kansan, siunaan sinut -
ja teen sinun nimesi suureksi, ja sinä olet tuleva siunaukseksi."
Jumala puhui hänelle Luvatusta maasta, jälkeläisistä ja siunauksesta, -
joka kattaisi tulevatkin sukupolvet.
Niin Abraham jätti oman maansa ja kotinsa ja muutti -
ns. Luvattuun maahan. Kun hän pääsi sinne, puhkesi nälänhätä.
Abraham päätyi Egyptiin, mutta palasi Luvattuun maahan oikeaan aikaan -
veljenpoikansa Lootin kanssa.
Loot oli se, jonka vaimo kääntyi katsomaan Sodomaa -
ja kaikkea sitä, mitä se edusti, ja jähmettyi suolapatsaaksi.
Abraham ja Loot olivat siis Kanaanin maassa. Jumala siunasi molempia, -
eikä maa kyennyt elättämään heitä.
Heidän karjapaimenensa riitelivät keskenään, ja lopulta Abraham käski -
Lootia tekemään päätöksen.
Hänen piti valita oma alueensa, ja Abraham menisi toisaalle.
Luetaan jae 1. Moos. 13:9. Sovellan tämän teihin, joten olkaa valmiina.
Abraham sanoi: "'Eikö koko maa ole avoinna edessäsi? Eroa minusta.
Jos sinä menet vasemmalle, niin minä menen oikealle, -
tahi jos sinä menet oikealle, niin minä menen vasemmalle.'
Ja Loot nosti silmänsä ja näki koko Jordanin lakeuden olevan -
runsasvetistä seutua; ennenkuin Herra hävitti Sodoman ja Gomorran, -
oli se Sooariin saakka niinkuin Herran puutarha, niinkuin Egyptin maa.
Niin Loot valitsi itselleen koko Jordanin lakeuden ja siirtyi itään päin"
Huomatkaa, että tässä sanotaan: "Loot valitsi itselleen".
Hän valitsi itselleen alueen, joka oli runsasvetinen -
kuin Herran puutarha. Tämä valinta edusti helppoutta, mukavuutta -
ja tietynlaista elämäntyyliä. Loot teki valinnan ajatellen vain itseään.
Teemme helposti valintoja ajatellen vain itseämme, olosuhteitamme -
juuri sillä hetkellä sekä sitä, mikä on helpointa meille itsellemme.
Abrahamin elämän keskipisteenä sen sijaan oli Jumalan kutsu ja lupaus.
Kutsu ja tarkoitus sanelivat hänen päätöksensä, -
joiden vaikutus ulottui kauas tuleviin sukupolviin.
Voimme tehdä päätöksiä itseämme tai Jumalan kutsua ajatellen.
Molemmat päätökset vaikuttavat tuleviin sukupolviin, mutta eri tavalla.
Loot siis lähti, ja Abraham jäi yksin. Jatketaan jakeesta 1. Moos. 13:14.
"Ja Herra sanoi Abramille, sen jälkeen kuin Loot oli hänestä eronnut: -
'Nosta silmäsi ja katso siitä paikasta, missä olet, pohjoiseen, etelään, -
itään ja länteen. Sillä kaiken maan, -
jonka näet, minä annan sinulle ja sinun jälkeläisillesi ikuisiksi ajoiksi.
Ja minä teen sinun jälkeläistesi luvun paljoksi kuin maan tomun.
Jos voidaan lukea maan tomu, -
niin voidaan lukea myöskin sinun jälkeläisesi.'"
Jumala puhui Abrahamille jälleen lupauksesta ja tulevista sukupolvista.
Loot valitsi helpon tien, mutta Abraham piti kiinni Jumalan kutsusta.
Siksi Jumalan lupaus oli hänen ja hänen jälkeläistensä yllä.
Se kantoi aina Jeesukseen asti.
Tunnemme Jeesuksen, Joosefin ja Marian esikoispojan, -
joka oli oikeasti Marian poika ja Joosefin poikapuoli.
Joosef ja Maria tekivät Jeesusta koskevia päätöksiä, -
ja Jeesus itse teki Getsemanen puutarhassa lopullisen päätöksen -
toimia Jumalan tahdon mukaan, kunnioittaa Isää ja antaa henkensä.
Jeesuksen päätös vaikutti niin Hänen omaan perheeseensä -
kuin nykyisiin sukupolviin. Raamattu kertoo, että Jeesuksella oli veljiä.
Jeesuksen elämän ja todistuksen vuoksi Hänen veljensä -
Jaakob ja Juudas kirjoittivat kumpikin yhden UT:n kirjan.
Jeesuksen elämällä oli suuri vaikutus Hänen sisarustensa elämään.
Sanoin saarnassani, että Joosef saattoi olla nöyrä ja ahkera mies, -
joka ei ehkä tehnyt mitään erityisen suuria tekoja johtajana, -
mutta hän oli kuuliainen Jumalalle ja näki Jumalan suunnitelman.
Joosef oli Jeesus mukaan lukien viiden pojan ja kahden tyttären isä.
Raamattu kertoo noista sisaruksista ja siitä, miten Joosefin ja Marian -
päätökset ja Jeesuksen elämä vaikuttivat heihin.
Jos teemme oikeita päätöksiä, emme ajattele vain itseämme -
tai tämän hetken olosuhteita, vaan Jumalan tarkoitusta ja kutsua.
Päätöksemme vaikuttavat koko perheeseemme, -
lapsiimme ja lapsenlapsiimme, tuleviin sukupolviin.
Raamattu sanoo: "Hyvä jättää perinnön lastensa lapsillekin".
Jumalan mielen mukainen perintö ei ole vain taloudellista hyvää, -
vaan perintö on siunausta ja sellaisia luonteenpiirteitä, -
joita lapset omaksuvat ja joiden ansiosta heistä voi tulla voittajia.
Tehdään siis viisaita valintoja ja ajatellaan perhettämme -
ja tulevaisuutta, ei vain itseämme.
Rakastan vanhempiani, koska he ovat opettaneet paljon minulle ja siskolleni.
Me ja minun lapseni korjaavat hyödyn heidän tekemistään päätöksistä -
ja siitä, millaisia ihmisiä he ovat.
Vanhempani ovat Zimbabwesta. Isä oli armeijassa 6―7 vuotta.
Tuohon aikaan hän oli sodassa ja selvisi tilanteesta, -
josta hänen ei olisi pitänyt selvitä.
Sen jälkeen hän päätti laittaa asiat kuntoon Jumalan kanssa.
Vuonna 1986 tai 1987 isäni sai tilaisuuden lähteä ulkomaille töihin.
Isä ja äiti päättivät muuttaa koko perheemme Australiaan.
He tulivat tänne taskuissaan pari sataa dollaria -
ja joutuivat jättämään paljon omaisuuttaan taakseen.
He olivat todella rohkeita päättäessään muuttaa -
vähän alle nelikymppisinä kahden pienen tyttären kanssa -
toiselle puolelle maailmaa, jossa heillä ei ollut sukulaisia.
He tiesivät, että se oli oikea päätös ja että se avaisi meille ovet -
upeaan tulevaisuuteen. Niin se onkin tehnyt.
Jumalassa on hienoa se, että koska äiti ja isä päättivät -
olla kuuliaisia, luottaa Jumalaan ja ottaa ison askeleen, -
me saamme nyt korjata tuon päätöksen hedelmät.
Näen vanhemmissani asioita, jotka haluan siirtää omille lapsilleni.
Haluan olla heille hyvä esimerkki. En halua olla pelokas äiti, -
vaan rohkea äiti, koska olen nähnyt äitini tekevän rohkeita päätöksiä.
Sellainen ihminen haluan olla.
ET KOSKAAN PETÄ
Kun vedet nousevat ympärilläni -
kun edessäni olevalla polulla on vuoria, -
katson rakkauteen, joka ei petä -
ja armoon, joka on kaikki, mitä tarvitsen.
Huuda, huuda Jeesuksen Kristuksen nimeä.
Se on ainoa nimi, joka pelastaa.
Sillä ei ole ketään Jumalamme kaltaista, -
ei ketään Hänen kaltaistaan, -
ei mitään, joka kestäisi Sinun edessäsi, -
ei linnaketta, jota et voisi murtaa tai sielua, jota et voisi pelastaa.
Jumalamme, et koskaan petä.
Valosi loistaa pimeyden läpi.
Sanasi tyynnyttää jokaisen aallon.
Toivoni on lupauksessasi.
Uskoni lepää tyhjän haudan ihmeessä.
Huuda Jeesuksen Kristuksen nimeä...
Uskomme, että Jeesus, Voittaja, auttaa meitä elämään voitokkaasti -
niin, että täytämme Jumalan tehtävän ja nousemme ylösnousemususkossa.
"OLEMME NUORIA JA VAPAITA" -DEBYYTTIALBUMI
Tee työtä minussa, tee työtä minussa, tee työtä sydämessäni ikuisesti...
BRIAN HOUSTONIN KIRJA JA HILLSONGIN UUSI CD -
YHTEISHINTAAN RAJOITETUN AJAN.
Historian uumenista on noussut lukemattomia kuuluisia nimiä: -
Sinnikkäitä, pahamaineisia, uskonnollisia ja jumalattomia nimiä.
Kavahdatko nimeä Hitler? Innostutko nimestä Armstrong?
Entä mitä nousee sielusi syövereistä, kun kuulet nimen Jeesus?
Jeesuksen hellittämätön rakkaus avaa uusia alkuja, -
ja jokainen saa kiittää siitä Jumalaa. Siksi meillä on täysi syy -
tulla sisään täynnä uskoa ja ylistystä, koska Jumala antaa uuden alun.
Miksei mikään muu nimi liikuta skeptisiä, teoreettisia ja ylväitä?
Mikään muu nimi ei valtuuta tuomaan Taivasten valtakuntaa maan päälle.
Tiedän, ettei ole muuta nimeä. Olipa meitä kaksi, kolme tai miljoona, -
vain tämä nimi yhdistää meidät.
Kiitos, että käytit aikaasi ohjelman katsomiseen. Rukoilen, -
että Jumalan lupaukset voisivat täyttyä perheesi elämässä.
Jotkut eivät ehkä voi saada lapsia, toisten lapsilla on vaikeaa.
Olette huolissanne heistä. Rukoilen, että Jumalan tahto tapahtuisi.
Siunausta ja mahtavaa viikkoa!
Suomennos: Anni Lähteenmäki